Manifestiñ a ra un dek den bennak e Ruvenieg e reter ar Mor-Bihan a-enep dar panellerezh divyezhek war an hentoù-departamant. Kaset eo an taol da benn gant an aotrou Joseph Orhan, bet maer Monteneg, ha bet savet gantañ an AOSB (Association de Protestation contre la Signalisation Bilingue). Harpet eo ar gevredigezh gant Françoise Morvan anavezet evit he skridoù a-enep dar brezhoneg ha dan Emsav. War zigarez emañ Ruvenieg e Bro-Challoù ne vije ket ar gwir da lakat panelloù divyezhek eno. Sevel a ra ar gevredigezh a-enep an divyezhegezh e Breizh-Izel ivez. Skrivet eo bet ganto da holl vaered Breizh-Uhel evit goulenn outo nachañ ma vefe staliet panelloù divyezhek war o chumun. 12 kumun diwar ar 130 zo e reter ar Mor-Bihan a vije savet a-du ganto.